रश्मि रॉकेट

रश्मि रॉकेट 2021 की भारतीय हिंदी भाषा की स्पोर्ट्स ड्रामा फिल्म है तथा यह फ़िल्म आकर्ष खुराना द्वारा निर्देशित और रोनी स्क्रूवाला द्वारा निर्मित है।
इसमें अभिषेक बनर्जी और प्रियांशु पेंदौली के साथ तापसी पन्नू मुख्य भूमिका में हैं। 15 अक्टूबर 2021 को ज़ी5 पर फिल्म का प्रीमियर हुआ।

प्रोडक्शन
नवंबर 2020 में फ़िल्म की प्रिंसिपल फोटोग्राफी पुणे के फ्लेम विश्वविद्यालय में शुरू हुई। 26 जनवरी 2021 को फिल्म की शूटिंग गुजरात में पूरी हुई। शूटिंग स्थानों में गुजरात के भुज और रन ऑफ कच्छ के साथ-साथ झारखंड का रांची भी शामिल हैं।
आलोचनात्मक प्रतिक्रिया
ज़ी न्यूज़ ने अपनी समीक्षा में कहा है कि "आकर्ष खुराना की रश्मि रॉकेट में एक अपरंपरागत कहानी है जो लैंगिक समानता के इर्द-गिर्द बातचीत में बहुत योगदान दे सकती है।"

सिनेमा एक्सप्रेस के लिए आलोचक अविनाश रामचंद्रन ने अपनी समीक्षा में लिखा है कि "तापसी का ऐसी फिल्म करना साहसपूर्ण है जिसमें व्यवस्था के खिलाफ लड़ाई को सर्वोपरि महत्व दिया गया है और यह सही भी है।"

मैशेबल इंडिया के लिए अपनी समीक्षा में सुश्री साहू लिखती हैं कि "पन्नू के नेतृत्व में दमदार अभिनय और अच्छी तरह से लिखी गई पटकथा के साथ यह फिल्म उठाए गए मुद्दों और चुनौतियों के साथ न्याय करती है।"

आलोचक शोमिनी सेन ने वियोन्यूज़ के लिए अपनी समीक्षा में लिखा कि "रश्मि रॉकेट एक महत्वपूर्ण फिल्म है। यह एक अज्ञात ट्रैक पर चलती है साथ ही अपने महत्वपूर्ण संदेश के कारण चमकती है।"

सन्दर्भ

बाहरी कड़ियाँ

 ज़ी5 पर रश्मि रॉकेट  
 बॉलीवुड हंगामा पर रश्मि रॉकेट

श्रेणी:2014 एशियाई खेल